สวัสดีครับ ผมมีอะไรกันกับแฟนวันที่ 13 ก.ย. ไม่ได้ป้องกันแต่เอาออกมาหลั่งข้างนอก หลังจากนั้นครึ่งชั่วโมงก็ให้แฟนกินยาคุมฉุกเฉิน ตามที่หาข้อมูลมาบอกว่ากินยาคุมฉุกเฉินแล้วประจำเดือนจะมาใน 1 อาทิตย์ตอนนี้วันที่ 23 ก.ย. ก็ยังไม่มาเลยครับ แต่แฟนผมกินยาคุมประจำเดือนแบบปกติอยู่แล้วแบบที่เป็นแผง 28 เม็ดอ่ะครับ กินมาได้ 3เดือนแล้วครับ อยากรู้ว่าเกิดจากสาเหตุใดที่กินยาคุมฉุกเฉินแล้วประจำเดือนยังไม่มา
สวัสดีค่ะ การมีเพศสัมพันธ์โดยการหลั่งนอกยังมีโอกาสตั้งครรภ์ได้สูงถึง 20% ไม่ควรใช้วิธีดังกล่าวเพื่อทำการคุมกำเนิด ควรใช้ถุงยางอนามัยหรือการใช้ยาคุมแบบแผงรายเดือนกินต่อเนื่องจะดีกว่าโดยในกรณีนี้ที่กินยาคุมแบบแผง 28 เม็ดอยู่ หากกินอย่างต่อเนื่อง ไม่ขาดยา กินจนครบแผง โอกาสตั้งครรภ์ขณะกินยาอยู่มีได้น้อยมากๆ จริงๆแล้วไม่มีความจำเป็นต้องใช้ยาคุมฉุกเฉินเพิ่มเข้าไปอีก เพราะอาจทำให้เกิดผลข้างเคียง และทำให้ประจำเดือนคลาดเคลื่อนไปได้ประจำเดือนที่ไม่มา อาจเป็นผลข้างเคียงจากยาคุมฉุกเฉินได้มาก ส่วนเรื่องการตั้งครรภ์คิดถึงน้อยหากกินยาคุมแบบแผงอยู่ แนะนำการซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิ ซึ่งตอนนี้ถ้ามีการตั้งครรภ์จริงน่าจะให้ผลบวกได้แล้ว